Dit kom na die departement van gesondheid tydens ’n perskonferensie Sondag bevestig het dat die Enterprise Foods fabriek in Polokwane die bron is van die grootste listeriose-uitbreek ter wêreld.
Hierdie siekte is ’n aggressiewe tipe voedselvergiftiging wat mense baie siek kan maak en selfs sterftes tot gevolg kan hê.
’n Fabriek van Rainbow Chicken se produkte is ook positief getoets vir listeriose, maar nie vir die spesifieke tipe wat sowat 1 000 mense in die afgelope jaar siek gemaak het nie.
Die meeste winkels in Suid-Afrika het die afgelope paar dae al die geprosesseerde vleisprodukte van hul rakke afgehaal.
Die produkte is ook herroep en kliënte wat dit onlangs aangekoop het, kan hul produkte terugneem na die winkel waar dit gekoop is vir ’n kontant terugbetaling.
Die simptome van listeriose is soortgelyk aan die van voedselvergiftiging of ’n maagvirus. Dit sluit in koors, spierpyn, naarheid en diarree. Wanneer die infeksie versprei na die senuweestelsel kom simptome soos hoofpyn, ’n stywe nek, verwarring, ’n gebrek aan balans en stuiptrekkings na vore.
Die departement van gesondheid gee ’n paar algemene riglyne wat gevolg kan word om te verhoed dat mense besmet word met die listeriose bakterie: